Pat Mitchell: Aš daug galvojau apie moterų draugystę
ir, beje, šios dvi moterys,
turiu garbės pasakyti,
yra mano draugės jau labai seniai.
Jane Fonda: Taip, tikrai.
PM: Vienas dalykas, kurį perskaičiau apie moterų draugystę,
yra Servanteso žodžiai.
Jis sakė: „Gali daug pasakyti apie žmogų,
šiuo atveju – apie moterį,
iš jos draugų.“
Taigi, pradėkime nuo...
(Juokas.)
JF: Mums – šakės.
Lily Tomlin: Paduokite man vandens,
aš visai perdžiūvau.
(Juokas.)
JF.: Tu švaistai mūsų laiką.
Mes turim labai ribotą...
LT: Vien buvimas su ja čiulpia iš manęs gyvenimą.
(Juokas.)
JF: Jūs dar nieko nematėte.
Vis tiek. Atleiskit.
PM: Papasakokit, ko jūs tikitės iš draugės?
LT: Aš ieškau žmogaus, kuris yra smagus,
kuris yra ryžtingas,
kuris dalijasi, turi politinius įsitikinimus,
kuriam bent truputį rūpi mūsų planeta,
kuris yra padorus ir teisingas
ir kuriam aš atrodau verta dėmesio.
(Juokas.)
(Plojimai.)
JF: Žinot, šįryt aš pagalvojau,
kad net neįsivaizduoju, ką daryčiau be draugių.
Turiu omeny: „Turiu drauges, vadinasi, esu.“
LT: (Juokas.)
JF: Ne, tai – tiesa.
Aš gyvenu, nes turiu drauges. Jos...
Tu esi viena iš jų.
Dėl tavęs nesu tikra.
(Juokas.)
Suprantat, dėl jų aš tampu stipresnė, sumanesnė,
drąsesnė.
Jos patapšnoja man per petį, kai mane reikia pakreipti tinkama linkme.
Be to, dauguma jų yra gerokai jaunesnės už mane.
Suprantat? Turiu omeny, kad malonu... LT: Ačiū.
(Juokas.)
JF: Tikrai, aš ir tave turiu omeny, nes, paklausyk...
malonu turėti su kuo linksmintis ir iš ko mokytis,
kai artėji prie pabaigos.
Aš artėju. Aš būsiu ten anksčiau nei tu.
LT: Ne, aš džiaugiuosi turėdama tave senstančią kartu.
(Juokas.)
JF: Aš tau rodau kelią.
(Juokas.)
LT: Taip, dabar ir anksčiau.
PM: Taigi, kai mes senstame
ir kai einame įvairiais gyvenimo keliais,
ką daryti norint išlaikyti energijos ir gyvybės kupiną draugystę?
LT: Na, reikia naudoti daug...
JF: Pasakysiu, į svečius ji mane kviečiasi nedažnai.
LT: Reikia dažnai naudotis socialiniais tinklais.
Tu patylėk. Ir...
(Juokas.)
LT: Aš peržiūriu el. paštą, SMS žinutes,
kad rasčiau draugus
ir galėčiau kuo greičiau jiems atsakyti,
nes žinau, kad jiems reikia mano patarimo.
(Juokas.)
Jiems reikia mano paramos,
nes dauguma jų yra arba rašytojai, arba aktyvistai, arba aktoriai,
o tu – visi trys viename...
ir dar daug apibūdinančių frazių.
Ir aš noriu kuo greičiau su tavimi susisiekti,
noriu, kad žinotum, jog esu šalia.
JF: Ar tu naudoji emotikonus?
LT: O... JF: Ne?
LT: Man gėda. JF: Man jie labai patinka.
LT: Ne, aš išsakau savo...
Aš išsakau savo džiaugsmo, pasveikinimo
ir liūdesio žodžius.
JF: Pasakai tiesiai šviesiai.
LT: Pasakau viską iki galo.
(Juokas.)
JF: Kokia tyruolė.
Žinot, su amžiumi
aš vis labiau supratau draugystės svarbą
ir tikrai stengiuosi
susisiekti ir susitikti – neleisti laikui prabėgti.
Aš daug skaitau,
o, Lily tai gerai žino,
knygas, kurias mėgstu, aš siunčiu draugams.
LT: Kai sužinojome, kad čia būsime,
tu man atsiuntei daugybę knygų apie moteris ir jų draugystę
ir aš taip nustebau, kiek knygų,
kiek tyrimų buvo atlikta pastaruoju metu...
JF: Ar buvai dėkinga? LT: Aš buvau dėkinga.
(Juokas.)
PM: Ir...
LT: Ne, palaukit, tai svarbu, nes tai dar vienas pavyzdys,
kaip moterys yra nepastebimos, sumenkinamos, jų nepaisoma.
Yra labai nedaug tyrimų apie mus,
nors ir siūlėmės ne kartą.
JF: Tikra tiesa.
(Juokas.)
LT: Tai tikrai jaudina ir jums bus įdomu.
Harvardo medicinos mokyklos tyrimas parodė,
kad moterims, turinčioms artimų draugių,
rečiau pasitaiko sveikatos pablogėjimai,
pablogėjimai dėl amžiaus,
ir tikėtina, kad jos gyvena energingesnius, įdomesnius...
JF: Ir ilgesnius...
LT: Laimingesnius gyvenimus.
JF: Mes gyvenam 5 m. ilgiau nei vyrai.
LT: Manau, kad iškeisčiau metus į džiaugsmą.
(Juokas.)
LT: Bet svarbiausia, ką jie atrado –
rezultatai tokie jaudinantys ir įtikinantys –
tyrėjai atrado,
kad artimų draugių neturėjimas yra žalingas jūsų sveikatai,
kaip ir rūkymas ar antsvoris.
JF: Yra dar kai kas...
LT: Viską pasakiau, taigi...
(Juokas.)
JF: Gerai, tai dabar paklausyk manęs, nes yra dar vienas dalykas.
Nes metus, dešimtmečius
buvo tiriami tik vyrai norint suprasti stresą,
ir tik neseniai ištirtos moterys, patiriančias stresą.
Pasirodo, kai mes, moterys, patiriame stresą,
mūsų kūną užplūsta oksitocinas.
O tai yra geros savijautos, raminantis, stresą mažinantis hormonas.
Kurio taip pat padaugėja, kai esame su draugėmis.
Ir, manau, būtent todėl mes gyvename ilgiau.
Ir man gaila vyrų, nes jie šito neturi.
Testosteronas vyrų organizme silpnina oksitocino poveikį.
LT: Na, kai aš, tu ir Dolly kūrėme „Nuo 9 iki 5“...
JF: O...
LT: Mes juokėmės, juokėmės iš tiesų daug,
supratome, kad esame labai panašios ir labai skirtingos.
Štai ji, Holivudo karalienė,
aš – kietas vaikas iš Detroito,
[Dolly] pietietė iš vargano miestelio Tenesyje,
mes visos taip derėjome kaip moterys,
ir mes...mes juokėmės...
mes bent dešimtmečiu pailginome savo gyvenimo trukmę.
JF: Manau... mes tikrai dažnai sukryžiuodavome kojas.
(Juokas.)
Jei suprantat, ką turiu omeny.
LT: Manau, visi suprantam, ką turi omeny.
(Juokas.)
PM: Jūs ilginat mūsų gyvenimus dabar.
Tarp knygų apie moterų draugystę, kurias mums abiems Jane atsiuntė,
viena buvo mūsų itin gerbiamos sesers Joan Chittister,
kuri apie moterų draugystę pasakė,
kad tai – ne tik socialinis elgesys,
tai – dvasinis elgesys.
Ar jūs laikote savo drauges dvasinėmis?
Ar jos prideda kažką dvasinio į jūsų gyvenimus?
LT: Dvasinio? Tikrai, taip.
Nes... ypač žmonėse, kuriuos seniai pažįsti,
žmonėse, su kuriais leidi laiką,
juose galiu pamatyti dvasinį branduolį,
švelnumą, pažeidžiamumą.
Tai kažkas panašaus į meilę, meilės elementas santykiuose.
Aš kiaurai matau tavo sielą.
PM: Ar tu manai, kad Jane...
LT: Bet aš turiu ypatingų galių.
JF: Na, yra įvairių draugų.
Verslo draugų, vakarėlių draugų,
šitų turiu daug.
(Juokas.)
Bet oksitociną gaminančios draugystės turi...
Jos atrodo dvasinėmis, nes jose atveri širdį, ar ne?
Suprantat, mes gilinamės. Ir...
Aš pastebėjau, kad dažnai nubraukiu ašarą su artimomis draugėmis.
Ne todėl, kad man liūdna, bet todėl, kad esu jų sujaudinta ir įkvėpta.
LT: Ir todėl, kad vienos greit nebebus.
(Juokas.)
PM: Na, dvi iš jų sėdi čia, Lily, apie kurią tu kalbi?
(Juokas.)
Man atrodo, kai moterys kalba apie savo draugystę,
vyrai jaučiasi suglumę.
Jūsų nuomone, kokie yra
vyrų ir moterų draugysčių skirtumai?
JF: Jos labai skiriasi,
manau, reikia užjausti vyrus...
(Juokas.)
nes jie neturi to, ką turime mes.
Ir gal dėl to jie anksčiau miršta.
(Juokas.)
Aš labai užjaučiu vyrus,
nes moterys, rimtai, mes...
mūsų draugystėse yra visiškas atvirumas, mes gilinamės.
Jos atveria akis.
Mes rizikuojame tapti pažeidžiamomis, vyrai to nedaro.
Turiu omeny, kiek kartų aš tavęs klausiau: „Ar man gerai sekasi?“
„Ar tikrai susimoviau?“
PM: Tau sekasi puikiai.
(Juokas.)
JF: Turiu omeny, mes klausiame
draugių tokių dalykų,
o vyrai – ne.
Žinot, žmonės apibūdina moterų draugystę kaip akis į akį,
o vyrų – petys į petį.
LT: Dažniausiai vyrai nenori rodyti savo emocijų,
jie nori užgniaužti jausmus.
Tai yra, tokia yra visuotinai priimta nuomonė.
Jie geriau užsidarys savo urve, žiūrės varžybas ar žais golfą,
ar kalbės apie sportą, ar medžioklę, ar mašinas, ar užsiims seksu.
Turiu omeny, tai toks... labiau vyriškas elgesys.
JF: Turėjai omeny... LT: Jie kalba apie seksą.
Tai yra, jie gal ir užsiimtų seksu,
jei įsitemptų ką nors į savo urvą...
(Juokas.)
JF: Tačiau, žinot, kas man atrodo labai įdomu –
vėl gi, psichologai tai atrado palyginus neseniai –
vyrai gimsta su tokiu pačiu noru kurti santykius kaip ir moterys.
Jei žiūrėtume į nufilmuotus kūdikius,
pamatytume berniukus ir mergaites,
įdėmiai žiūrinčius į mamos akis,
trokštančius santykių suteikiamos energijos.
Kai mama nusisuka, vaiko veide matosi nusiminimas,
net berniukai pravirksta.
Jiems reikia santykių.
Kyla klausimas, kodėl su amžiumi tai pasikeičia?
Atsakymas yra patriarchalinė kultūra,
kuri įteigia berniukams ir vaikinams,
kad noras turėti santykius ir būti emocionaliam yra mergaitiška.
Ir kad tikras vyras neklausia nuorodų ir neišreiškia poreikių,
jie neina pas daktarus, kai jaučiasi blogai.
Jie neprašo pagalbos.
Man patinka ši citata:
„Vyrai bijo, kad tapimas „mes“ panaikins jų „aš“.“
tai yra, jo savęs suvokimą.
Tuo tarpu, moterų savęs suvokimas yra akytas.
Mūsų „mes“ yra mūsų išganymas,
jis daro mus stipresnes.
Ne tai, kad mes geresnės už vyrus,
mums tiesiog nereikia įrodinėti savo vyriškumo.
LT: Ir...
JF: Tai Gloria Steinem citata.
Kad išreikštume savo žmogiškumą... LT: Žinau, kas yra Gloria Steinem.
JF: Žinau, kad žinai, kas ji, bet manau, kad...
(Juokas.)
Manau, kad tai – puiki citata.
Mes nesam geresnės už vyrus, mums tiesiog nereikia įrodinėti savo vyriškumo.
Tai – tikrai svarbu.
LT: Bet principai taip giliai įdiegti,
kad vyrams patogu būti patriarchate.
O mums reikia, kad kažkas pasikeistų.
JF: Moterų draugystės – lyg atsinaujinantis energijos šaltinis.
LT: Būtent tai yra jaudinanti šios temos dalis.
Dėl mūsų draugysčių...
moterų draugystės yra žingsnis į seserystę,
o seserystės gali būti labai galingos,
duodamos pasauliui...
keisdamos jį į gerą...
ko žmonėms būtinai reikia.
PM: Todėl mes ir kalbame apie tai,
nes moterų draugystės yra,
kaip sakei tu, Jane,
atsinaujinančios energijos šaltinis.
Kaip panaudosim tą energiją?
JF: Moterų pasaulyje sparčiai daugėja,
ypač vyresnių moterų.
Ir jei mes sutelksim savo jėgas, mes galim pakeisti pasaulį.
Žinot, ką? Mes privalom.
(Plojimai.)
Ir privalom kuo greičiau.
Dar vienas dalykas, kurį turim padaryti...
Kaip moterys
mes nustatome vartojimo standartus.
Mes turime mažiau vartoti.
Vakarietiškame pasaulyje turime mažiau vartoti,
o kai perkame, turime pirkti vietinės gamybos daiktus,
maistą, užaugintą mūsų vietovėje.
Turime atsijungti nuo sistemos.
Turime tapti nepriklausomi nuo iškastinio kuro.
Iškastinio kuro kompanijos –
„Exxons“ ir „Shell oils“ ir tie blogiukai...
jie tikrai tokie...
jie mums aiškins, kad tai neįmanoma, nebent norime grįžti į akmens amžių.
Ir, kad alternatyvų kol kas nėra,
bet tai – netiesa.
Pasaulyje yra šalių,
kurios naudoja atsinaujinančią energiją ir joms puikiai sekasi.
Ir jie sako, kad nebevartodami iškastinio kuro,
mes grįšime į akmens amžių,
tačiau, jei pradėtume vartoti atsinaujinančią energiją
ir nebegręžtume Arktyje, ir nebegręžtume...
LT: Oho.
JF: Ir nebegręžtume Albertoje naftos...
Taip.
Tai būtų...
Būtų daugiau demokratijos ir darbo vietų, ir gerovės,
ir moterys bus tos, kurios parodys pavyzdį.
LT: Gal mes turime impulsą pradėti trečią feministinį judėjimą
su mūsų seserija visame pasaulyje,
su moterimis, kurių nematome, kurių galbūt nesutiksime,
bet mes susibursime bendram tikslui,
nes...
Aristotelis sakė, kad
dauguma žmonių...
žmonės mirtų be vyriškų draugysčių.
Esminis žodis čia yra „vyriškų“.
Nes jie manė, kad draugystė gali būti tik tarp lygių,
o moterys nebuvo tokiomis laikomos...
JF: Graikai net nemanė, kad mes turim sielas.
LT: Būtent. Tai rodo, koks ribotas buvo Aristotelis.
(Juokas.)
Palaukit, štai – geriausia dalis.
Dabar vyrams reikia moterų.
Planetai reikia moterų.
JAV konstitucijai reikia moterų.
Mūsų net nėra konstitucijoje.
JF: Tu kalbi apie Lygių galimybių pataisą.
LT: Teisingai.
Justice Ginsberg pasakė,
kad visos konstitucijos, parašytos po II Pasaulinio karo,
turėjo nuostatas apie moterų lygiateisiškumą,
tik mūsų – ne.
Tai būtų puiki vieta pradėti.
Labai labai švelniai...
JF: Teisingai.
(Plojimai.)
Lyčių lygybė, kaip potvynis
pakeltų visas valtis, ne tik moterų.
PM: Reikia pavyzdžių, kaip tai padaryti.
Kaip būti draugėmis,
kaip mąstyti apie mūsų galią,
mūsų, kaip vartotojų,
kaip pasaulio piliečių
ir visa tai padaro Jane ir Lily pavyzdžiais,
kaip būti draugėmis
labai ilgą laiką,
net jei retkarčiais nesutariat.
Ačiū.
Ačiū jums abiems.
(Plojimai.)
JF: Ačiū.
LT: Ačiū.
JF: Ačiū.
(Plojimai.)